Монескин (, значение: „лунна светлина“) е италианска рок група, създадена през 2016 г. в Рим. Нейни членове са Дамяно Давид (вокалист), Томас Раги (китарист), Виктория Де Анджелис (басист) и Етан Торкио (барабанист). Групата става известна, след като завършва на второ място в единадесетия сезон на италианския "X Factor" през 2017 г. Монескин печели Фестивалът на италианската песен в Санремо 2021 и песенния конкурс Евровизия 2021 с песента „Zitti e buoni“, като по този начин става едва втората рок група, която печели Евровизия след финландската хардрок група Лорди, която печели конкурса през 2006 г. Има издадени два студийни албума, един EP и осем сингъла, които оглавяват италианските музикални класации и получават над 20 платинени сертификата от FIMI.